Sátántangó

Sátántangó (laŭvorte: Tango de Satano) estas aktorfilmo de la hungara reĝisoro Béla Tarr el la 1994-a jaro. La blanknigra flmo baziĝas sur samnoma romano de la nobelpremiita verkisto László Krasznahorkai. Daŭrante 450 minutojn temas pri unu el la plej longaj kinejaj filmoj. 

En duonforlasita vilaĝo de la hungaruja malalta ebenaĵaro, la vivo de la restintoj estas plena de mizero kaj malrevemo. La novaĵo pri reveno de Irimiás - kiun oni taksis mortinta - entuziasmigas la vilaĝanaron. Sed la esperata savonto kaj ties amiko Petrina kaŝe laboras por la polico kaj lerte malbonuzas la naivecon de la vilaĝaj uloj. 

La filmon konsistigas 12 partoj, rekte laŭ la romanaj ĉapitroj. Tipas por la reĝisorado de Tarr la ege longaj filmplanaj sinsekvaĵoj. Ĝi havis sian premieron en Hungarujo en la 8-a de februaro 1994. Dek tagojn poste ĝi spekteblis je Berlinale.startdatoj por Sátántangó Laŭ enketo de la fakgazeto "Sight & Sound" ĉi filmo estis en 2012 sur la rango 34-a de la listo de la plej bonaj filmoj de ĉiuj tempoj."Critics' Top 250 Films" - ĉe: British Film Institute

Aktoris i.a.: Putyi Horváth, Peter Berling, László Fe Lugossy, Eva Almási Albert, János Derzsi, Irén Szajki, Erika Bók, Miklós B. Székely, Alfréd Járai, Erzsébet Gaál.

 Eksteraj ligiloj 
 IMDb
 ĉe Rotten Tomatoes

 Notoj 

Kategorio:Aperis en 1994
Kategorio:Hungaraj filmoj
Kategorio:Literaturaj filmoj
Kategorio:Blanknigraj filmoj